Anthea Brincat, waħda mir-residenti ta' blokka appartamenti fi Gwardamanġa li spiċċat bla saqaf fuq rasha, qalet li l-permessi joħorġu akkost ta' ħajjet in-nies, b'ċerta regħba "biex nibnu u ntellgħu u nsiru sinjuri, li ma jistax ikun." F'intervista ma' Newsbook.com.mt, Anthea u missierha Raymond irrakkontaw kif ħajjithom inqalbet ta' taħt fuq minn mindu ġġarrfet darhom f'Ġunju li għadda. Raymond Brincat irrakkonta kif kien qed jagħmel xi ħaġa mas-sink fil-kċina u f'daqqa waħda ra bħal dawl qawwi. Ħasbu sejjer it-tubu iżda ra l-fili jinfetħu, il-madum ifaqqa' u l-ġebel nieżel. Qal li f'daqqa waħda ra barra, ra lil tal-gaffa u n-nies jaħdmu. #td_uid_3_5ee4e27141077 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/02/05092312/IMG_5723-min-80x60.jpg) 0 0 no-repeat}#td_uid_3_5ee4e27141077 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/02/05092237/IMG_5729-min-80x60.jpg) 0 0 no-repeat}#td_uid_3_5ee4e27141077 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/02/05092248/IMG_5728-min-80x60.jpg) 0 0 no-repeat}#td_uid_3_5ee4e27141077 .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/02/05092300/IMG_5726-min-80x60.jpg) 0 0 no-repeat}#td_uid_3_5ee4e27141077 .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/02/05092323/IMG_5721-min-80x60.jpg) 0 0 no-repeat} 1 minn 5 Sarah Cassar Dymond Anthea qalet li esperjenza bħal din se tibqa' magħhom għal għomorhom, "mhix xi ħaġa li se ssewwi qisu xejn mhu xejn." Skontha, ittrawmatizzathom emozzjonalment, mentalment u fiżikament. Missierha Raymond tant affettwatu din l-esperjenza li l-kundizzjoni taz-zokkor li kellu qabel iggravat, u wasal biex it-tobba kellhom jaqtgħulu parti minn siequ. Issa, għalkemm il-familja ngħatat dar temporanja f'akkomodazzjoni soċjali, din il-binja tinsab f'post imħarbat u mhux aċċessibbli b'wheelchair, għalhekk il-familja reġgħet għandha nkwiet dwar fejn se tagħti rasha. Anthea qalet li qed isir tentattiv biex jinstabilhom post addattat, iżda m'għandhiex wisq tama. Sostniet li n-nies mhumiex sempliċiment numru. Hija appellat biex il-liġijiet li diġà jeżistu jiġu infurzati ħalli jkun hemm prevenzjoni ta' każijiet bħal dawn. Żiedet tgħid li l-iżviluppaturi għandhom dar fejn imorru wara ġurnata xogħol, iżda dawk affettwati minn dak li ġara, "ħajjitna waqfet." "Il-Prim Ministru sema' l-karba tagħna" – mara li ġġarrfitilha darha Ftit jiem wara li saret din l-intervista, ir-residenti ta' din il-blokka appartamenti rċivew telefonata minn Kastilja bi stedina għal laqgħa mal-Prim Ministru Robert Abela. Janet Walker, waħda mir-residenti, qalet li l-Prim Ministru sema' l-karba tagħhom, u dan sejħitlu "l-ewwel pass." Il-Prim Ministru Robert Abela lbieraħ qal lil Newsbook.com.mt li jinsab f'kuntatt ma' Caroline Micallef u żewġha, li waqgħatilhom id-dar f'April f'Tal-Pietà, biex jiltaqa' magħhom ukoll. Filmat: "Kulma rridu nofs siegħa mal-Prim Ministru" Filmat: Sarah Cassar Dymond, Editjar: Miguela Xuereb .td_uid_5_5ee4e2714cf8a_rand.td-a-rec-img{text-align:left}.td_uid_5_5ee4e2714cf8a_rand.td-a-rec-img img{margin:0 auto 0 0}